

R E P U B L I K A H R V A T S K A

URED DRŽAVNE UPRAVE U

ZADARSKOJ ŽUPANIJI

Služba za društvene djelatnosti

Odjel za prosvjetu, kulturu i sport

KLASA:602-02/15-01/02

URBROJ: 2181-04-02-15-4

Zadar, 13. siječnja 2015.

Ureda državne uprave u Zadarskoj županiji, Služba za društvene djelatnosti, Odjel za prosvjetu, kulturu i sport (u daljnjem tekstu Ured), temeljem članka 17. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105./10., 90/11., 5/12., 16/12., 86/12. 126/12., 94/13. i 152/14.) te članka 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava („Narodne Novine“ broj 67/14), donosi

**P L A N U P I S A**

**u prvi razred osnovne škole za školsku godinu 2015./2016.**

**za Zadarsku županiju**

I.

Školski obveznici za prijavu u prvi razred osnovne škole u školskoj godini 2015./2016. na području Zadarske županije su:

-djeca rođena **od 1. travnja 2008. do 31. ožujka 2009.,**

-djeca rođena **od 1. travnja 2009. godine do 31. prosinca 2009**. za koju roditelji, odnosno staratelji žele ostvariti pravo na **prijevremeni upis** u prvi razred osnovne škole,

-djeca kojima je za šk.god. 2014./15. rješenjem Ureda, **odgođen upis** u prvi razred osnovne škole,

- djeca koja trebaju **privremeno oslobađanje od upisa** u prvi razred osnovne škole

II.

Prijava djece dorasle za upis u prvi razred osnovne škole u šk. god. 2015./2016. provodit će se u razdoblju **od 02. do 06. veljače 2015.** sukladno Mreži škola, odnosno upisnom području.

III.

Za dijete koje će do kraja tekuće godine navršiti šest godina, a **nije školski obveznik** roditelji odnosno staratelji ako to žele mogu najkasnije **do 31. ožujka** tekuće godine podnijeti zahtjev Uredu za uvrštavanje djeteta u popis školskih obveznika **za prijevremeni upis**.

Zahtjevi za prijevremeni upis djeteta u prvi razred osnovne škole roditelji (skrbnici), podnose Uredu na **Obrascu br. 6, a za dijete koje je bilo uključeno u predškolski program osim zahtjeva dostavlja se i mišljenje stručnog tima predškolske ustanove o psihofizičkom stanju djeteta. Zahtjev** se nalazi na web stranicama Ureda [www.udu-zz.hr](http://www.udu-zz.hr) (link: „obavijesti i izvješća“), a ispunjen se može dostaviti na e-mail **prosvjeta@udu-zz.hr** sa skeniranom dokumentacijom ili na adresu: Ured državne uprave u Zadarskoj županiji, Služba za društvene djelatnosti, Odjel za prosvjetu, kulturu i sport, Zadar, Josipa Jurja Strossmayera 20.

Za područje Ispostava Ureda zahtjev se upućuje na adresu odgovarajuće Ispostave:

- Ispostava Benkovac, Benkovac, Trg domovinske zahvalnosti 5

- Ispostava Biograd na moru, Biograd na moru, Kralja Tvrtka 1

- Ispostava Gračac, Gračac, Park Sv. Jurja 1

- Ispostava Obrovac, Obrovac, Ante Starčevića 11

- Ispostava Pag, Pag, Bana Josipa Jelačića 8

IV.

**Dijete, kojemu je zbog teškog oštećenja zdravlja onemogućeno redovito školovanje ili koje ima višestruke teškoće, a čiji su roditelji (skrbnici) u skladu s posebnim propisima stekli pravo na status roditelja njegovatelja, odnosno dijete koje je s obzirom na vrstu, stupanj i težinu oštećenja steklo pravo na skrb izvan vlastite obitelji radi osposobljavanja na samozbrinjavanje u domu socijalne skrbi ili pravo na pomoć i njegu u kući, u sklopu kojeg se osigurava pružanje usluga psihosocijalne pomoći, može se privremeno osloboditi upisa u prvi razred osnovne škole.**

Za privremeno oslobađanje od upisa u prvi razred, roditelj odnosno staratelj podnosi zahtjev Uredu državne uprave na **obrascu 6. Zahtjev** se nalazi na web stranicama Ureda [www.udu-zz.hr](http://www.udu-zz.hr) (link: „obavijesti i izvješća“), a ispunjen se može dostaviti na e-mail **prosvjeta@udu-zz.hr** sa skeniranom medicinskom dokumentacijom, te nalazom odnosno mišljenjem jedinstvenog tijela vještačenja ili na adresu: Ured državne uprave u Zadarskoj županiji, Služba za društvene djelatnosti, Odjel za prosvjetu, kulturu i sport, Zadar, Josipa Jurja Strossmayera 20.

Za područje Ispostava Ureda zahtjev se upućuje na adresu odgovarajuće Ispostave:

- Ispostava Benkovac, Benkovac, Trg domovinske zahvalnosti 5

- Ispostava Biograd na moru, Biograd na moru, Kralja Tvrtka 1

- Ispostava Gračac, Gračac, Park Sv. Jurja 1

- Ispostava Obrovac, Obrovac, Ante Starčevića 11

- Ispostava Pag, Pag, Bana Josipa Jelačića 8

V.

Djetetu, školskom obvezniku, na **zahtjev stručnog povjerenstva**, rješenjem Ureda državne uprave može se **odgoditi upis** u prvi razred osnovne škole za jednu školsku godinu.

Za dijete kojemu je u tekućoj godini odgođen upis u prvi razred obavezno se u slijedećoj školskoj godini **ponovno** provodi postupak utvrđivanja psihofizičkog stanja radi upisa u prvi razred.

VI.

Psihofizičko stanje djeteta utvrđuje Stručnog povjerenstva Ureda na temelju prijedloga Stručnog povjerenstva škole te cjelokupne dokumentacije za dijete koje je bilo obuhvaćeno zdravstvenim, rehabilitacijskim ili drugim postupkom.

Na temelju mišljenja Stručnog povjerenstva Ureda, Ured donosi rješenje o:

- prijevremenom upisu u prvi razred osnovne škole, temeljem kojeg roditelj, odnosno

staratelj djeteta upisuje dijete u školu.

- privremenom oslobađanje od upisa u prvi razred

- odgodi upisa u prvi razred

- određivanju primjerenog programa školovanja

VII.

Ured državne uprave u Zadarskoj županiji/Ispostave će utvrđeni popis djece dorasle za upis u prvi razred osnovne škole u školskoj godini 2015./2016. (u koji će se uvrstiti i djeca kojima je odgođen upis prethodne upisne godine, kao i djeca koja ispunjavaju uvjete za prijevremeni upis), dostaviti stručnim povjerenstvima u osnovnim školama 01. ožujka 2015. godine.

U slučaju da se dijete koje je školski obveznik ne nalazi na Popisu djece dorasle za upis u prvi razred osnovne škole u školskoj godini 2015./2016. roditelj je dužan izvršiti prijavu za upis u prvi razred u osnovnoj školi čijem upisnom području dijete pripada prema prebivalištu, odnosno prijavljenom boravištu.

VIII.

Postupak utvrđivanja psihofizičkog stanja djece radi upisa u prvi razred osnovne škole **provodi se u školi kojoj dijete pripada prema upisnom području** u razdoblju od **31.** **ožujka do 15. lipnja 2015.**

Nakon završenog postupka procjene psihofizičkog stanja djeteta Stručno povjerenstvo škole obavlja razgovor s roditeljem. Roditelj ima pravo uvida u mišljenje i prijedlog svakog člana Stručnog povjerenstva škole.

IX.

Ako se dijete upisuje u osnovnu školu kojoj ne pripada prema upisnom području, osnovna škola koju će dijete pohađati pisanim putem **će zatražiti** od osnovne škole kojoj dijete pripada prema upisnom području **mišljenje o psihofizičkoj spremnosti djeteta** za upis u prvi razred osnovne škole.

**Upisom djece iz drugih upisnih područja ne smije se narušiti optimalan ustroj rada škole i ne smije se onemogućiti upis obveznicima koji pripadaju upisnom području škole.**

X.

Za dijete koje ne može pristupiti pregledu u utvrđenom terminu, roditelj je dužan **do 30. svibnja** tekuće godine o tome obavijestiti Stručno povjerenstvo škole kojoj dijete pripada prema upisnom području, koje će utvrditi drugo odgovarajuće vrijeme.

XI.

**Upisi u I. razred osnovne škole za školsku godinu 2015./2016. godine u osnovnim školama Zadarske županije obavit će se u vremenu od 08. do 12. lipnja 2015. godine, a iznimno do 31. kolovoza 2015. godine za djecu koja su iz opravdanih razloga ostala neupisana.**

Upis će provoditi upisna povjerenstva **imenovana od strane ravnatelja.**

XII.

Dokumentaciju potrebnu za upis u prvi razred osnovne škole (rodni list/domovnica) škole su dužne uz suglasnost roditelja pribaviti primjenom elektroničke tehnologije neposrednim pristupom bazi podataka Ministarstva uprave.

XIII.

Škole su **dužne** konačni popis djece upisane u I. razred osnovne škole (ime i prezime djeteta, ime oca i majke, datum rođenja i prebivalište) dostaviti ovom Uredu odnosno Ispostavama u Benkovcu, Biogradu, Gračacu, Obrovcu i Pagu **najkasnije do 26. lipnja 2015. godine.** Popis mora sadržavati i podatke o:

- broju upisane djece (s naznakom koliko od toga broja djece je s drugog upisnog područja - navesti školu),

- broj djece za koju će se psihofizičko stanje utvrditi do 31. kolovoza 2015. godine,

- broj djece, školskih obveznika koji se nisu upisali u prvi razred, a bili su prijavljeni

XIV.

Protiv roditelja, odnosno staratelja koji postupe suprotno odredbama članka 135. stavku 1. Zakona i ovog Plana, biti će podnesena prekršajna prijava.

XV.

Ovaj Plan upisa objavit će se na web stranicama Ureda državne uprave u Zadarskoj županiji [www.udu-zz.hr](http://www.udu-zz.hr) (link: „Obavijesti i izvješća“ – „Upisi u I razred osnovne škole u šk-god.2015./2016“.) i dostaviti ravnateljima osnovnih škola.

Voditeljica službe

Gordana Dell' Orco, dipl.iur